92 



PAUL WINGE, M.-N. Kl. 



her i Riget til practisk at studere Sindssygdommenes Behandling, hvorved 

 Indsigt i denne Deel af Lægevidenskaben vil udbredes, hvoraf igjen lader 

 sig vente en mere rationel Fremgangsmaade i de Foranstaltninger, som til 

 Bevaring og Pleie af de Sindssvage paa de forskjellige Steder i Riget 

 herefter maatte vorde trufne. Umiddelbart vil derimod, som ovenberørt, 

 det forventede nye Asyl ved Christiania kun komme en forholdsviis ringe 

 Deel af Sindssyge tilgode, og den store Mængde af disse vil fremdeles som 

 hidtil, indtil flere almindelige Sindssygeanstalter i Tidens Løb maatte vorde 

 oprettede, være henviste til Asyler, indrettede for Communernes Regning, 

 eller til Forpleining hos Private, til hvem de vorde udsatte. De over- 

 ordentlige Misligheder, hvormed disse Forpleiningsmaader for Tiden ere 

 forbundne, i hvilken Henseende Departementet maa henvise til Candidat 

 Majors Indberetning, er det, som begrunder nærværende Lovforslag, hvis 

 Hensigt er, saavidt skee kan, at fjerne disse Misligheder ved at underkaste 

 al Behandling af de Sindssyge, saavidt muligt, offentlig Control. Lov- 

 forslaget bestaaer egentlig af to Hoveddele, nemlig af Bestemmelser, der 

 sigte til at tilveiebringe Control med Sindssyge-Asyler, saavel de for Com- 

 munernes Regning istandbragte, som private, om saadanne maatte blive op- 

 rettede, og dernæst af Bestemmelser, der have til Hensigt at tilveiebringe 

 Control med Behandlingen af de Sindssyge, der udsættes til Forpleining 

 hos Private. Ved Siden af disse to Hovedbestanddele forekommer i Ud- 

 kastet en Deel Forskrifter, der have til Hensigt at indføre hos os samme 

 Garantie som i andre Lande ved Love i den senere Tid er tilveiebragt 

 for en forsvarlig Behandling af de Sindssyge ogsaa da, naar disse ikke ere 

 gjorte til Gjenstand for den offentlige Sundhedspleie o. s. v. 



Hvad den første Deel af Lovforslaget angaaer, da vil neppe Nogen 

 med Blikket fæstet paa den elendige, ligesaa irrationelle som fra Humani- 

 tetens Side utilfredsstillende Tilstand, hvori de her i Riget hidtil existe- 

 rende Mentalsygehuse eller Dolhuse. ialfald med liden Undtagelse, befinde 

 sig, kunne tvivle enten om Retmæssigheden af, eller Opfordringen til, at 

 Staten underkaster denne Deel af den offendige Sygepleie for Fremtiden 

 en omfattende Control, men hvilken forudsætter, at Administrationen ved 

 Lov bemyndiges til at kræve en vis Grad af Fuldkommenhed ved de her- 

 omhandlede Indretninger, førend den tilsteder deres Brug. Snarere vil 

 maaskee Indvending blive opkastet mod den practiske Nytte af denne Deel 

 af Loven, nemlig forsaavidt denne vel for Eftertiden vil forbyde at opføre 

 eller benytte Mentalsygehuse eller Dolhuse, som ved deres Indretning, 

 Anordning og den Behandling, de deri optagne Sindssyge ere underkastede, 

 oprøre Menneskelighedsfølelsen; men paa den anden Side ikke indeholder 

 nogen positiv Forpligtelse til at sætte nye Sindssygeasyler igang, eller 



